เรื่องร้องเรียน (เสนอแนะ,ถนน) วันที่ 2022-07-20 11:40:50 — แขวงบางชัน เขตคลองสามวา กรุงเทพมหานคร
1. บริเวณถนนซอยสุเหร่าคลองหนึ่ง แขวงบางชันเขตคลองสามวา กทม. 

-เรียกว่าแยกกีบหมู มีแรงงานต่างด้าวจำนวนมาก ซึ่งเป็นที่รู้กันดีว่าผู้รับเหมาต้องการช่างต้องการแรงงานมาหาที่นี่ได้ บริเวณตรงนี้มีแรงงานมากกว่า 20,000 ชีวิตรอรถในทุกเช้าและเย็น สามารถมาดูได้ช่วง 6:00 น และ 18:00 น

- สิ่งที่เกิดขึ้นคือเมื่อผู้ประกอบการรับช่างไปแล้ว ระกว่างเดินทาง ปรากฏว่าโดนตำรวจจับและรีดไถเงิน เพราะเป็นคนงานไม่มีบัตรไม่มีสัญชาติไม่มีนายจ้าง 

- ในมุมผู้ประกอบการ เป็นเรื่องยากมากที่จะรู้ว่าแรงงานคนไหนถูกกฎหมายหรือผิดกฎหมาย ไม่มีหน่วยงานใดเข้ามาดูแลจัดสรร ไม่มีหน่วยงานใดเข้ามาจัดระเบียบ 

- ตำรวจในบริเวณนี้เหมือนรู้งานตั้งด่านบริเวณหน้าแฟชั่นไอส์แลนด์ และตรงถนนหทัยราษฎร์ และด่านก่อนขึ้นทางด่วนเส้นรามคำแหงตรงเลยซอยมิสทีนไป ซึ่งตำรวจก็จะตั้งด่านกันเป็นประจำ จากด่านตรวจที่เห็นปรากฏว่าไม่ได้เป็นด่านตรวจแบบถูกต้องตามหลัก 

- ตัวผมเองโดนตำรวจเรียกเงินอยู่บ่อยครั้งครั้งละ 5,000-10,000 บาทบางครั้ง 20,000 ก็มี ถ้าไม่จ่ายก็โดนขู่ว่าจะเอาเรื่องเอาราว ทั้งที่ผมเองก็แค่ไปรับคนงานมาเพื่อที่จะทำงานหาเลี้ยงชีพ

- จึงอยากให้ทางกทมทางผู้ว่าช่วยเข้ามาดูแลจัดสรรจัดระเบียบ เพื่อให้การจ้างงานเป็นไปอย่างถูกต้องและไม่โดนตำรวจรีดไถ ปัญหาตรงนี้ไม่รู้จะปรึกษาใครไม่รู้จะแจ้งใคร 

- ผมขอพูดในฐานะตัวแทนผู้รับเหมาที่ต้องใช้แรงงานตรงแยกกีบหมูทุกวัน เงินทองหายากแล้วมาโดนตำรวจทำแบบนี้เป็นประจำ ประชาชนที่ต้องใช้งานทางนี้จะอยู่อย่างไร 

- ยกตัวอย่างเคสที่เคยเจอกับตัวเองอีก 1 เคส ตำรวจขับรถผ่านแต่ไม่จับช่างนะครับ รอให้ช่างขึ้นรถไปกลับผู้ประกอบการก่อนแล้วไปดักจับข้างหน้า อันนี้เคยแจ้งหลายหน่วยงานแล้วครับทั้งมีหลักฐานและไม่มีหลักฐานก็ไม่มีอะไรคืบหน้าเลยเหมือนเดิม 

- ฝากผู้ว่าช่วยดูแลหน่อยนะครับตัวผู้รับเหมาเองก็อยากทำให้มันถูกต้องเหมือนกันแต่ไม่มีช่องทางไม่มีหน่วยงานหรือไม่มีผู้ใดแนะนำว่าต้องทำอย่างไรเลย